DW28 เผย ซื้อสุทธิ TRUE28C1609A กว่า 7.5 ล้านหน่วยในวันศุกร์
DW28 เผย ซื้อสุทธิ TRUE28C1609A กว่า 7.5 ล้านหน่วยในวันศุกร์
30 พ.ย. 2558

แมคควอรี DW28 ระบุ DW เทรดหนาแน่นกว่า 2.1 พันล้านบาทหรือคิดเป็น 8.6% ของมูลค่าการซื้อขายหลักทรัพย์ทั้งหมด นำโดยการซื้อขาย SET50 DW กว่า 60% ของการซื้อขาย DW ทั้งตลาด โดยสำหรับ DW28 มีการเปิดขายSET50 DW ใหม่อีก 4 รุ่น และส่งผลให้นักลงทุนเข้ามาเทรดเป็นจำนวนมาก นำโดย S5028C1601A และ S5028P1601A ตามลำดับ
นอกจากนี้ DW บนหุ้นกลุ่มไอซีที ยังเป็นกลุ่มที่ได้รับความสนใจวานนี้ จากการเคลื่อนไหวผันผวนของหุ้นอ้างอิงก่อนการประมูลคลื่นความถี่ 900 MHz ในเดือน ธ.ค. โดย DW28 ที่อ้างอิงหุ้นไอซีที ได้แก่ TRUE28C1609A ADVA28C1602A และ ADVA28P1604A เป็นต้น
ทั้งนี้ ราคาหุ้นไอซีทีปรับตัวขึ้นสวนทิศทางตลาด ส่งผลให้ Call DW ปรับตัวขึ้น เช่น ADVA28C1602A +15.4% เทียบกับหุ้นอ้างอิงที่ปรับตัวขึ้น +3.8%  ส่วน Put DW ปรับตัวลดลง เช่น ADVA28P1604A -7.4% เป็นต้น
ทางด้าน DW บนหุ้น TRUE นักลงทุนขายสุทธิรุ่นที่มีอายุคงเหลือสั้น และหันมาซื้อสุทธิในรุ่นที่มีอายุคงเหลือยาว โดยมีแรงซื้อสุทธิใน TRUE28C1609A 7.5 ล้านหน่วย ขณะที่มีแรงขายสุทธิใน TRUE28C1601A 14.6 ล้านหน่วย นอกจากนี้ ยังมีแรงซื้อสุทธิใน DW อื่นๆ เช่น JAS28C1602A 2.6 ล้านหน่วย และ WHA28C1602A 1.6 ล้านหน่วย ขณะที่มีแรงขายสุทธิใน SAMA28C1601A 14.8 ล้านหน่วย และ ADVA28C1602A 3.2 ล้านหน่วยด้วยเช่นกัน
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 24,705.52  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,119.06  ล้านบาท
คิดเป็น 8.6%